Diari Oficial de la Generalitat Valenciana


Sumari del DOGV 8147, del 11-10-2017 (2017/8857)

RESOLUCIÓ de 3 d'octubre de 2017, de la Conselleria d'Educació, Investigació, Cultura i Esport, per la qual es modifica el termini de presentació de la documentació justificativa establit en la Resolució de 12 de maig de 2017, per la qual es convoquen, per a 2017, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8857


Data del document
:   03-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 d'octubre de 2017, de la Conselleria d'Educació, Investigació, Cultura i Esport, per la qual es modifica el termini de presentació de la documentació justificativa establit en la Resolució de 12 de maig de 2017, per la qual es convoquen, per a 2017, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social. [2017/8857]  
  
L'article 18 de la Resolució de 12 de maig de 2017, de la Conselleria d'Educació, Investigació, Cultura i Esport per la qual es convoquen les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social per a l'exercici pressupostari 2017 (DOGV 8043, 19.05.2017), estableix que el termini de presentació de la documentació justificativa de la realització de l'activitat subvencionada finalitzarà el 20 d'octubre de 2017.  
Atesa la quantitat de sol·licituds presentades i en previsió que el procés administratiu per a resoldre la convocatòria encara no ha finalitzat, no es podrà complir el termini establit per a la justificació de la resolució, per tant, es considera convenient ampliar l'esmentat termini per a no perjudicar els interessats.  
Atés que la modificació es produeix abans que finalitze el termini de la justificació de l'activitat, que no perjudica drets de tercers i que les bases no prohibeixen la modificació.  
Atés el que estableix l'article 32 de la Llei 39/2015, d'1 d'octubre del procediment administratiu comú de les administracions públiques i l'article 70 del Reial decret 887/2006, de 21 de juliol, que aprova el Reglament de la Llei 38/2003, de 17 de novembre, general de subvencions.  
En virtut de les facultats que em confereix la delegació establida en la disposició final primera de la Resolució de 12 de maig de 2017, de la Conselleria d'Educació, Investigació, Cultura i Esport per la qual es convoquen les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social per a l'exercici pressupostari de 2017 (DOGV 8043, 19.05.2017), resolc:  
  
Únic  
Modificar l'article 18 de la Resolució de 12 de maig de 2017, de la Conselleria d'Educació, Investigació, Cultura i Esport per la qual es convoquen les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social per a l'exercici pressupostari de 2017 (DOGV 8043, 19.05.2017), i establir el dia 13 novembre de 2017 com a data de finalització del termini per a presentar la documentació justificativa.  
  
  
DISPOSICIÓ FINAL  
  
Única  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123, 116 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Investigació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte.  
  
València, 3 d'octubre de 2017.- El director general de Política Lingüística i Gestió del Multilingüisme: Rubén Trenzano Juan.